Fergyusonga boshqa hujumchi kerak emas

Angliya chempioni bo‘lishga yaqin turgan “Manchester Yunayted” bosh murabbiyi Aleks Fergyuson so‘nggi paytlarda G‘arb OAV da ko‘p yoritilayotgan mavzu — klubning “Borussiya” hujumchisi Robert Levandovskiga qiziqish bildirayotgani haqidagi gap-so‘zlar yuzasidan fikr bildirdi.

 foto: sport-it.net
“Yozda bo‘ladigan transferlar borasida gapiradigan bo‘lsam, ko‘pchilik bizning hujumchi olishimizni kutmoqda. Ammo biz yana bir hujumchini nima qilamiz? Hozircha shoshmaslik va mavsumni qanday yakunlashimizni kutish kerak. Barcha transferlar shunga bog‘liq bo‘ladi. Levandovskini sotib olish? Bu borada “Bavariya” bilan bahslashish qiyin”,- dedi ser Aleks.
Eslatib o‘tamiz, ayni paytda ingliz klubi safida jahon darajasidagi to‘rt nafar hujumchi bor — Runi, van Persi, Chicharito va Uelbek. Jamoa taktikasidan kelib chiqadigan bo‘lsak, ularning faqat ikki nafari asosiy tarkibga kirtilishi mumkin.